b'\n_START_ARTICLE_\nWilliam Fulbright\n_START_SECTION_\nBakgrunn\n_START_PARAGRAPH_\nJames William Fulbright var s\xc3\xb8nn av Roberta (f\xc3\xb8dt Waugh) og Jay Fulbright. Han avla i 1925 eksamen i samfunnsvitenskap ved University of Arkansas. Han studerte deretter ved Universitetet i Oxford i England p\xc3\xa5 et Rhodes-stipendium. Han avla i 1934 juridisk eksamen vid George Washington University. Han var lektor i jus ved University of Arkansas 1936-1939 og deretter universitetets rektor 1939-1941.\n_START_SECTION_\nPolitiker\n_START_PARAGRAPH_\nEtter en mandatperiode i representantenes hus bestemte han seg for \xc3\xa5 utfordre den sittende senator Hattie Caraway i demokratenes prim\xc3\xa6rvalg ved 1944 \xc3\xa5rs kongressvalg. Fulbright vant prim\xc3\xa6rvalget og deretter selve senatsvalget. Han ble gjenvalgt i 1950, 1956, 1962 og 1968. Han tapte mot Dale Bumpers i prim\xc3\xa6rvalget f\xc3\xb8r kongressvalget i 1974._NEWLINE_Mens Fulbright var leder av senatets utenrikskomite ansatte han studenten og fremtidig president i USA, Bill Clinton, som assistent til komiteen. Unge Clinton imponerte Fulbright og Clinton var sentral i flere av Fulbrights gjenvalg til senatet._NEWLINE_Fulbright var en varm tilhenger av De forente nasjoner. Han talte varmt om internasjonal rett og ans\xc3\xa5 at USA hadde en for sterk tendens til \xc3\xa5 blande seg i andre lands indre anliggender. Under den sterkeste antikommunistiske McCarthyismen var han en av de f\xc3\xa5 som tok bladet fra munnen og protesterte mot eksessene._NEWLINE_Han var en tilhenger av den rasesegregerende lovstiftningen og delte s\xc3\xa5ledes slett ikke de synspunkter som borgerrettighetsbevegelsen i USA 1955-1968 forfektet. Fulbright brukte sin posisjon som leder for senatets utenrikskomit\xc3\xa9 til \xc3\xa5 holde h\xc3\xb8ringer om Vietnamkrigen. P\xc3\xa5 den m\xc3\xa5ten fikk han offentliggjort hva som skjedde i S\xc3\xb8r\xc3\xb8st-Asia og media satte s\xc3\xb8kelyset p\xc3\xa5 det. Gjennom sin posisjon ble han sv\xc3\xa6rt sentral i kampen mot krigen._NEWLINE_I 1982 ble han kreert til \xc3\xa6resdoktor ved Norges tekniske h\xc3\xb8gskole (senere integrert i NTNU)'